CELEX: 62019CN0037
Language: hr
Date: 2019-01-21 00:00:00
Title: predmet C-37/19: Zahtjev za prethodnu odluku koji je 21. siječnja 2019. uputio Corte suprema di cassazione (Italija) — CV protiv Iccrea Banca SpA Istituto Centrale del Credito Cooperativo

27.5.2019   
            
            
               HR
            
            
               Službeni list Europske unije
            
            
               C 182/5
            
         
      Zahtjev za prethodnu odluku koji je 21. siječnja 2019. uputio Corte suprema di cassazione (Italija) — CV protiv Iccrea Banca SpA Istituto Centrale del Credito Cooperativo
      (predmet C-37/19)
      (2019/C 182/07)
      Jezik postupka: talijanski
      
         Sud koji je uputio zahtjev
      
      Corte suprema di cassazione (Vrhovni kasacijski sud, Italija)
      
         Stranke glavnog postupka
      
      
         Žalitelj: CV
      
         Druga stranka u žalbenom postupku: Iccrea Banca SpA Istituto Centrale del Credito Cooperativo
      
         Prethodno pitanje
      
      Treba li članak 7. stavak 2. Direktive 2003/88 (1) i članak 31. stavak 2. Povelje Europske unije o temeljnim pravima, razmotrene čak i odvojeno, tumačiti na način da im se protive nacionalne odredbe ili praksa na temelju kojih, u slučaju prestanka radnog odnosa, pravo na plaćanje novčane naknade za stečeni ali neiskorišteni godišnji odmor (kao i za pravni institut tzv. „Festività soppresse”(ukinuti praznici) koji su po prirodi i funkciji usporedivi s godišnjim odmorom) nije priznato u situaciji u kojoj ga radnik nije mogao iskoristiti prije prestanka radnog odnosa zbog nezakonite radnje (otkaz koji je nacionalni sud utvrdio u pravomoćnoj presudi i njome naložio retroaktivnu ponovnu uspostavu radnog odnosa) pripisive poslodavcu, što je ograničeno na razdoblje između tog poslodavčevog ponašanja i kasnijeg vraćanja na rad?
      
         (1)  Direktiva 2003/88/EZ Europskog parlamenta i Vijeća od 4. studenoga 2003. o određenim vidovima organizacije radnog vremena (SL 2003., L 299, str. 9.) (SL, posebno izdanje na hrvatskom jeziku, poglavlje 5., svezak 2., str. 31.)